Ontonnevan hiekkakuopat

thumb|250px|Kotkanpesän laavu
Ontonnevan hiekkakuopat (Ontonnevantie 91) sijaitsevat Ontonnevan eli Nevanperän hiekka- ja sora-alueella Kauhavan Mäenpäässä.https://www.ymparisto.fi/download/noname/%7B020C434E-9EAF-46D1-8B71-65DF95A359CB%7D/85826 Alue on osa Nahkalan A:n pohjavesialueen etelä-pohjoissuuntaista harjumuodostumaa, ja runsaan maa-aineksen oton seurauksena sinne on syntynyt useita pohjavesilammikoita.https://www.kauhava.fi/files/18844/Suojelusuunnitelmaluonnos_VALMIS_28.10.2014.pdf Maa-ainesta on otettu alueelta ainakin 1960-luvulta asti, ja ottamislupia on ollut voimassa vielä 2010-luvulla.https://julkaisut.valtioneuvosto.fi/bitstream/handle/10138/43081/LSUra_5_2009_osa3_sivut_95-116.pdf?sequence=3 Lammikoilla on nykyään virkistyskäyttöä, sillä ne toimivat epävirallisena uimapaikkana ja niiden lähellä on frisbeegolfrata.
== Maantietoa ==
Nahkala A:n harjumuodostuma on Pohjanmaan harjuille tyypillisesti laakea ja rantavoimien tasoittama, eikä se kohoa maastossa ympäristöstään. Se on osa laajempaa harjujaksoa, joka kulkee luode–kaakko-suunnassa Pietarsaareen rannikolta Lapualle, missä se katoaa vähitellen näkyvistä.https://www.theseus.fi/bitstream/handle/10024/71564/Syrja_Jari-Jussi.pdf?sequence=1
Ontonnevan eli Nevanperän maanottoalue sijaitsee Nahkala A:n pohjavesialueen pohjoisosassa, missä harjun hiekka- ja sorakerrostumat nousevat maan pinnalle. Maanottoalueesta etelään sijaitsee Ontonnevan peltoalue, jossa harju on kokonaan silttien alla. Suurin osa pohjavesialueen vedestä muodostuu luultavasti sen pohjoisosan hiekka- ja sora-alueella, ja sieltä on Ontonnevan peltoalueen peitteellisten harjukerrostumien kautta hydraulinen yhteys Kauhavanjokeen etelässä.https://www.ymparisto.fi/download/noname/%7B49314187-94FF-4B5B-B37D-1CEDA258D4B6%7D/165204
== Virkistyskäyttö ==
=== Uinti ===
Ontonnevan hiekkakuopilla sijaitsi aiemmin Kauhavan kaupungin ylläpitämä uimapaikka, mutta nykyään hiekkakuopat ovat epävirallisia uimapaikkoja.https://web.archive.org/web/20141020050205/https://www.kauhava.fi/palvelut/liikunta_ja_ulkoilu/liikuntapaikat/uimarannat Mäenpään kyläseuran vuokraaman suurimman hiekkakuopan rannalle rakennettiin aikoinaan talkootyöllä sauna, grillikatos, suuri pukuhuonerakennus ja pitkä laituri. Ontonnevan hiekkakuopat olivat vuosia koko Kauhavan käytössä, mutta ELY-keskuksen määräyksestä tehdyn vedenpinnan nostamisen takia saunaa ja pukuhuonetta ei voi enää käyttää. Saunaa on suunniteltu siirrettäväksi Mäenpäänjärvelle.
=== Frisbeegolf ===
Ontonnevan hiekkakuopilla sijaitsee vuonna 2020 perustettu Ontonnevan frisbeegolfrata, jossa on 18 väylää. Rata on käytettävissä ilmaiseksi, ja sen yhteydessä on käymälä.
=== Muuta ===
Kotkanpesän laavu (kartalla) sijaitsee kallioalueella lähellä Ontonnevan sorakuoppia. Sen lähellä on myös sauna, joka on käytettävissä maksua vastaan.
== Ajo-ohje ==
Aja Kauhavan keskustasta Kortesjärventietä (kantatie 63) noin 3,7 kilometriä, käänny vasemmalle Tanelintielle ja jatka suoraan Ontonnevantielle. Frisbeegolfradan kohdalla on parkkipaikka, ja Kotkanpesälle kääntyvän tien varrella on toinen. Reitti Kotkanpesän laavulle on viitoitettu. Uimakuopat sijaitsevat perempänä.
== Arvosteluja ==
== Viitteet ==
Kuvien lähteet:
Luokka:Sauli Arabia
Luokka:Maanottoalueet